**Pokemon 4Ever** (tunnettu myös lisänimillä **Celebi – Metsän ääni** tai **Matka aikojen halki**) (engl. *Pokémon 4Ever: Celebi – Voice of the Forest*; jap. 劇場版ポケットモンスター セレビィ 時を越えた遭遇（であい）, *Gekijōban Poketto Monsutā Serebyi Toki o Koeta Deai*) on neljäs pitkä Pokémon-elokuva. Elokuvan ensi-ilta oli Japanissa vuonna 2001 ja Yhdysvalloissa vuonna 2002. Suomessa elokuva julkaistiin DVD:llä vuonna 2004.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Tarina alkaa, kun poika nimeltä Sam joutuu ajasta toiseen kulkevan pokémonin, Celebin, ohella erään metsästäjän takaa-ajamaksi. Mutta sitten Celebi vie Samin mukanaan 40 vuotta tulevaisuuteen, jossa hän tapaa Ash Ketchumin ja tämän ystävät.

Samaan aikaan 40 vuotta vanhempaa pokémon-metsästäjää kuulustelee Rakettiryhmään kuuluva naamiota käyttävä mies, Öinen Rautanaama (engl. *Iron-Masked Marauder*). Rautanaaman erikoisaseina ovat sysipallot (engl. *Dark Balls*), poképallot, joihin vangitut pokémonit muuttuvat pahoiksi ja vahvistuvat äärimmilleen. Ashin Pikachua jahdanneet Rakettiryhmän jäsenet (Jessie, James ja Meowth) liittoutuvat hänen kanssaan Celebin nappaamiseksi.

Ash, Sam ja muut löytävät Celebin, mutta sitten Rautanaama lähettää Tyranitarin, Scizorin ja Sneaselin nappaamaan sen. Hyökkäyksen aikana Celebi haavoittuu ja se viedään Elämän järvelle parantumaan. Seuraavana päivänä Rautanaama hyökkää uudestaan ja onnistuu vangitsemaan Celebin sysipalloon. Celebi luo metsän puista ja oksista ympärilleen hirviön, joka alkaa aiheuttaa tuhoa ympärillään. Eikä Rautanaama aio edes luovuttaa Celebiä Rakettiryhmän johtajalle, vaan käyttää sitä hänen syrjäyttämiseensä. Suicune saapuu ja auttaa Ashiä, Samia ja Pikachua palauttamaan Celebin hyväksi.

Palauduttuaan entiselleen Celebi alkaa tehdä kuolemaa, eikä Elämän järvi edes Suicunen puhdistamana paranna sitä. Mutta useat Celebit eri aikakausilta ilmestyvät parantamaan toverinsa. Rautanaama yrittää napata Celebin vielä kerran, mutta Pikachu estää sen ja jättää hänet metsän pokémonien armoille.

Celebi vie Samin takaisin omaan aikaansa ja Ash ystävineen kertoo tapahtuneen professori Oakille. Mutta he ihmettelevät, kun Oak sanoi Samin nimen ilman että sitä oli ikinä kerrottu hänelle. Sitten Oak pitelee käsissään Samin luonnosvihkoa (joka paljastaa, että Sam oli professori Oak nuorena).

**Juonipaljastukset päättyvät tähän.**

Äänirooleissa
-------------

| Rooli | Alkuperäinen ääni | Englanninkielinen ääni | Suomenkielinen ääni |
| --- | --- | --- | --- |
| Ash Ketchum | Rica Matsumoto | Veronica Taylor | Sari Ann Moilanen |
| Pikachu | Ikue Ōtani |
| Misty | Mayumi Iizuka | Rachael Lillis | Kiti Kokkonen |
| Togepi | Satomi Kōrogi |
| Brock | Yūji Ueda | Eric Stuart | Juha Paananen |
| Jessie | Megumi Hayashibara | Rachael Lillis | Mari Laari |
| James | Shin'ichirō Miki | Eric Stuart | Velimatti Ranta |
| Meowth | Inuko Inuyama | Maddie Blaustein | Mika Ala-Panula |
| kertoja | Unshō Ishizuka | Ken Gates | Pasi Ruohonen |
| Sam | Keiko Toda | Tara Jayne | Hanna Savikko |
| Celebi | Kazuko Sugiyama |
| Suicune | Masahiko Tanaka |
| Öinen Rautanaama | Shirō Sano | Dan Green | Pasi Ruohonen |
| Towa | Mami Koyama | Kerry Williams (nuori)Veronica Taylor | Minna Tasanto |
| Diana | Anne Suzuki | Roxanne Beck | Mirjami Heikkinen |
| herra White | Takashi Fujii | Marc Thompson | Antti Jaakola |
| Professori Oak | Unshō Ishizuka | Stan Hart | Arto Nieminen |
| metsästäjä | Kōichi Yamadera | Maddie Blaustein | Antti Jaakola |

Tunnuslaulut
------------

* Japani Rica Matsumoto – Mezase Pokémon Master 2001
* Yhdysvallat David Rolfe – Born to Be a Winner

Toisin kuin aiemmissa elokuvissa, suomenkielisessä versiossa käytettiin englanninkielistä tunnuslaulua.

Televisioesitykset
------------------

Nelonen on esittänyt elokuvan 9. huhtikuuta 2007 ja 1. toukokuuta 2009.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Pokémon-elokuvat |
| --- |
|  |
| Sukupolvi I | 
* Pokémon – Mewtwon vastaisku
* 2: Yhden voimalla

 |
|  |
| Sukupolvi II | 
* 3: Unownien loitsu
* 4Ever
* Heroes: Latios & Latias

 |
|  |
| Sukupolvi III | 
* Jirachi – Toiveentäyttäjä
* Salaperäinen Deoxys
* Lucario and the Mystery of Mew
* Pokémon Ranger and the Temple of the Sea

 |
|  |
| Sukupolvi IV | 
* Darkrai nousee
* Giratina ja taivassoturi
* Arceus ja elämän jalokivi
* Zoroark – Illuusioiden mestari

 |
|  |
| Sukupolvi V | 
* Musta/Valkoinen: Victini ja Reshiram/Zekrom
* Kyurem vs. Oikeuden Miekka
* Genesect ja legenda herää

 |
|  |
| Sukupolvi VI | 
* Diancie ja tuhon kotelo
* Hoopa ja legendojen kamppailu
* Volcanion ja mekaaninen ihme

 |
|  |
| Sukupolvi VII | 
* Valitsen sinut!
* Voimalla jokaisen
* Mewtwo iskee takaisin – Kehitys

 |
|  |
| Sukupolvi VIII | 
* Viidakon salaisuudet

 |
|  |
| Erikoisjaksot | 
* Mewtwon paluu
* Mirage-Pokémonien herra

 |
|  |
| Näytellyt | 
* Detective Pikachu

 |

 |